Diari Oficial de la Generalitat Valenciana


Sumari del DOGV 6081, del 18-08-2009 (2009/9424)

RESOLUCIÓ de 3 d'agost de 2009, de la Direcció General de Patrimoni Cultural Valencià, per la qual es resol la concessió d'ajudes per a la restauració de campanes i les seues instal·lacions tradicionals a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6081

Data del DOGV
:   18-08-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9424


Data del document
:   03-08-2009

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * administració local
    * música
    * cultura popular
    * societat sense fins de lucre
    * associació
    * suport econòmic
    * protecció del patrimoni
    * ajuda pública

RESOLUCIÓ de 3 d'agost de 2009, de la Direcció General de Patrimoni Cultural Valencià, per la qual es resol la concessió d'ajudes per a la restauració de campanes i les seues instal·lacions tradicionals a la Comunitat Valenciana. [2009/9424]
Per Orde de 10 de març de 2009, de la Conselleria de Cultura i Esport (DOCV 6000 de 24.04.2009) es van convocar ajudes per a la restauració de campanes i les seues instal·lacions tradicionals a la Comunitat Valenciana. L'import total de les ajudes és de 100.000 euros, que han de ser satisfets a càrrec de la línia T.2159 del programa 47.63.13.264.73.7 del pressupost de la Generalitat per al 2009.
Finalitzat el termini de presentació de sol·licituds i d'esmena de deficiències, es va constituir la comissió avaluadora, segons estableix la base sisena de l'annex I de l'esmentada Orde, la qual ha elevat a esta Direcció General la proposta corresponent.
En virtut de la delegació efectuada per la consellera de Cultura Esport en la disposició final primera de l'esmentada Orde, he resolt:
Primer
Concedir les ajudes assenyalades a l'Annex I.
Segon
Denegar les ajudes assenyalades a l'Annex I pels motius que s'indiquen.
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà recórrer potestativament en reposició, o directament es podrà interposar recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant la consellera de Cultura i Esport en el termini d'un mes a comptar des de l'endemà de la publicació.
b) El recurs contenciós administratiu, haurà de plantejar-se davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació.
València, 3 d'agost de 2009.- La directora general de Patrimoni Cultural Valencià, p. d (Orde de 10.03.2009): Paz Olmos Peris.